оказалия съдействие производител в държавата аналог, беше използвана като основа за определяне на нормалната стойност.
 (46)
 Комисията първо провери дали общият обем на продажбите на вътрешния пазар на производителя от държавата аналог е представителен, в съответствие с член 2, параграф 2 от основния регламент. Съгласно тази разпоредба продажбите на вътрешния пазар са представителни, ако общият обем на продажбите на вътрешния пазар на сходния продукт от страна на този производител на независими клиенти на вътрешния пазар е представлявал най-малко 5 % от общия обем на експортните продажби на всеки производител износител на разглеждания продукт за Съюза през разследвания период в рамките на прегледа. В случай на представителни продажби на сходния продукт на вътрешния пазар като нормална стойност бяха използвани рентабилните цени на вътрешния пазар. Когато продажбите на сходния продукт на вътрешния пазар не бяха представителни, нормалната стойност беше конструирана в съответствие с член 2, параграфи 3 и 6 от основния регламент. В случаите, когато сходният продукт не е бил продаван в представителни количества, Комисията взе допълнително решение да не прилага последното изречение на член 2, параграф 2, тъй като представителните продажби за всяко дружество са били под 1 %, което е твърде малко, за да бъдат представителни по смисъла на посочената разпоредба.
 (47)
 Нормалната стойност беше формирана чрез добавяне на посочените по-долу елементи към средните производствени разходи на сходния продукт на оказалия съдействие производител от държавата аналог през разследвания период в рамките на прегледа:
 —
 среднопретеглените разходи за продажба, общите и административните разходи, направени от оказалия съдействие производител от държавата аналог при продажбите на вътрешния пазар на сходния продукт, при обичайни търговски условия, през разследвания период в рамките на прегледа, както и
 —
 среднопретеглената печалба, реализирана от оказалия съдействие производител от държавата аналог при продажбите на вътрешния пазар на сходния продукт, при обичайни търговски условия, през разследвания период в рамките на прегледа.
 (48)
 За видовете на продукта, които са се продавали на вътрешния пазар, бяха добавени среднопретеглените ПОАР и печалбата от всички трансакции, осъществени при обичайни търговски условия на вътрешния пазар. За видовете на продукта, които изобщо не са се продавали на вътрешния пазар, бяха добавени среднопретеглените ПОАР (между 2 и 5 %) и печалбата (между 1,5 и 6 %) от всички трансакции, осъществени при обичайни търговски условия на вътрешния пазар.
 (49)
 След разгласяването една от заинтересованите страни изказа твърдението, че при конструирането на нормалната стойност Комисията не е взела под внимание предимствата, произтичащи от структурните разходи на китайските дружества от т. нар. категория 1 (16). Според същата страна в тази връзка е трябвало да бъдат приспаднати 22 % от производствените разходи. Тя се противопостави и на конструирането от страна на Комисията на нормалната стойност чрез добавяне на ПОАР и печалбите към производствените разходи. Според тази страна това е двойно отчитане, тъй като всяка такса за ишлеме вече би съдържала част от ПОАР и печалбата.
 (50)
 Друга заинтересована страна заяви, че Комисията не е успяла да предостави разбивка на обема и представителността на производството и продажбите на елементи, произведени от производителя в държавата аналог, както и на модули, произведени в рамките